open-index/open-wikipedia-markdown huggingface dataset:
เนิร์สเซอรี่ซาวด์

**เนอสเซอรี่ซาวด์** () เป็นวงดนตรีแนวออลเทอร์นาทิฟชาวไทย นำโดย สมบัติ พิทักษ์สินธุ์ เริ่มมีผลงานสตูดิโออัลบั้มในปี พ.ศ. 2539 ในชื่อชุด *[[อนุบาลโปรเจกต์]]* โดยมีเพลง **หวาน** เป็นเพลงที่สร้างชื่อเสียง จากนั้นมีผลงานเพลงตามมาอีกหลายชุด โดยอัลบั้มชุดล่าสุด คือ *คิดถึงกันหรือเปล่า* ที่ได้เพิ่มสีสันของเพลงลูกทุ่งเพื่อชีวิตเข้าไปด้วย

## สมาชิกปัจจุบัน
# 
* สมบัติ พิทักษ์สินธุ์ (บัต) ร้องนำ / กีตาร์
* ดำรงชัย บุญทจันทร์ (โม่ง) ร้องนำ / กีตาร์ / เพอร์คัสชั่น
* อภิสาร บริบาลบุรีภัณฑ์ (ชาย) กีต้าร์,ดนตรี

## ผลงาน
### สตูดิโออัลบั้ม
* 2539 - *อนุบาลโปรเจกต์*
* 2540 - *อนุบาลโปรเจกต์เต็ม 54-52-54 อย่ากอดหนู (ฉลองยอดขายไม่ถึงล้านชุด) *
* 2545 - *โปรเจกต์ก่อนเปิดเทอม*
* 2545 - *เปิดเทอม*
* 2547 - *Outclass* 
* 2549 - *982*
* 2552 - *คิดถึงกันหรือเปล่า*
* 2555 - *นี่สิเลิศ*

### ผลงานอื่น ๆ
* เพลงประกอบละครเรื่อง “รักนิด ๆ ต้องซิตอัพ” ทางช่อง 7 สี
* เพลงประกอบภาพยนตร์เรื่อง “ทวารยังหวานอยู่”
* เพลงเชียร์ประจำทีมฟุตบอลแห่งประเทศไทย ของสมาคมฟุตบอลแห่งประเทศไทยในพระบรมราชูปถัมภ์
* COTTON บัติ - อัลบั้มเดี่ยวของบัติ
* ร่วมร้องเพลง รักไม่ชัดเจน ในอัลบั้ม Together ของ พีรสันติ จวบสมัย
* ร่วมร้องเพลง ต้นชบากับคนตาบอด ในอัลบั้ม คนอื่นๆ อีกมากมาย ต่างบ้าน ต่างคน บนเฉลียง 

## อ้างอิง

## แหล่งข้อมูลอื่น
* www.facebook.com/pg/NurserySoundBand
* http://www.you2play.com/player/media_type,song/id,7371/ 

หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีไทยในยุค 1990
แสง เหตระกูล

**นายแสง เหตระกูล** (13 พฤษภาคม พ.ศ. 2454 - 1 สิงหาคม พ.ศ. 2524) ผู้บุกเบิกกิจการหนังสือพิมพ์เดลินิวส์

## ประวัติ
เป็นบุตรชายในจำนวน 4 คน ของนายจงกุ่ยและนางนี้ เหตระกูล เริ่มงานในแวดวงสื่อมวลชนครั้งแรกด้วยการร่วมหุ้นกับพี่น้องทำกิจการโรงพิมพ์ชื่อ โรงพิมพ์ตงซัว  ก่อนที่จะซื้อกิจการหนังสือพิมพ์ *[[กรุงเทพ เดลิเมล์]]* รายปักษ์ รายสัปดาห์  มาดำเนินการเอง ซึ่งต่อมาได้พัฒนากลายเป็น *เดลิเมล์รายวัน* เมื่อวันที่ 24 มิถุนายน พ.ศ. 2493  จากนั้นจึงได้มี *บางกอกเดลิเมล์* หนังสือพิมพ์รายวันกรอบบ่ายเพิ่มขึ้นอีกหนึ่งฉบับ

ในยุคเผด็จการทหาร หลังจากที่จอมพลสฤษดิ์ ธนะรัชต์ กระทำการรัฐประหารรัฐบาลจอมพล ป. พิบูลสงคราม ในวันที่ 20 ตุลาคม พ.ศ. 2501 ได้มีคำสั่งจากคณะปฏิวัติงดใบอนุญาตประกอบการ แต่นายแสงยังคงสั่งให้บรรณาธิการทำงานอย่างเต็มที่ จนกระทั่งได้วางแผงขายในวันรุ่งขึ้น ในที่สุดแท่นพิมพ์ก็ได้ถูกล่ามโซ่ และกองบรรณาธิการบางคนถูกจับและบางคนเสียชีวิตระหว่างถูกคุมขัง

หลังจากนั้น นายแสง พยายามที่จะขออนุญาตกลับมทาทำหนังสือพิมพ์อีกหลายครั้งเป็นระยะ แต่ไม่เป็นผลสำเร็จ จึงได้จดทะเบียนชื่อหนังสือพิมพ์ใหม่ว่า *แนวหน้าแห่งเดลินิวส์* เมื่อวันที่ 28 มีนาคม พ.ศ. 2507 ซึ่งได้พัฒนากลายมาเป็นเดลินิวส์อย่างในปัจจุบัน

เมื่ออายุมากขึ้น นายแสงได้วางมือจากกิจการ โดยส่งต่อให้ นายประชา เหตระกูล บุตรชายดำเนินการต่อ และได้เสียชีวิตลงเมื่อวันที่ 1 สิงหาคม พ.ศ. 2524

นายแสง เหตระกูล ได้รับการยกย่องอย่างมากจากแวดวงสื่อมวลชนในประเทศไทยในฐานะนักหนังสือพิมพ์รุ่นบุกเบิกคนแรก ๆ  ที่ต่อสู้ทุกรูปแบบกับอำนาจเผด็จการ ความไม่ถูกต้อง เพื่อเรียกร้องให้สื่อมวลชนมีเสรีภาพ มีความเป็นประชาธิปไตย จนได้รับการยกย่องให้เป็น ***"ราชาหนังสือพิมพ์เมืองไทย"*** จากสมาคมนักข่าวนักหนังสือพิมพ์แห่งประเทศไทย ในวันที่ 5 มีนาคม พ.ศ. 2553 ร่วมกับ นายกำพล วัชรพล ผู้ก่อตั้งหนังสือพิมพ์ไทยรัฐ

นายแสง เหตระกูล มีคำพูดที่ถือเป็นประโยคอมตะสำหรับแวดวงสื่อมวลชน ว่า

## เครื่องราชอิสริยาภรณ์

* พ.ศ. 2507-80px|border เหรียญรัตนาภรณ์ รัชกาลที่ 9 ชั้น 4 (ภ.ป.ร. 4)

## อ้างอิง

* สกู๊ปหน้า 1 เชิดชูผู้ก่อตั้ง 'เดลินิวส์' 'แสง เหตระกูล' 'ราชาหนังสือพิมพ์' หนังสือพิมพ์เดลินิวส์ ฉบับที่ 22,058 ประจำวันศุกร์ที่ 5 มีนาคม พ.ศ. 2553

## แหล่งข้อมูลอื่น
* หนังสือพิมพ์เดลินิวส์
* รัฐประหารในประเทศไทย พ.ศ. 2501

หมวดหมู่:สกุลเหตระกูล
หมวดหมู่:นักหนังสือพิมพ์ชาวไทย
หมวดหมู่:บรรณาธิการหนังสือพิมพ์
หมวดหมู่:ชาวไทยเชื้อสายจีน
หมวดหมู่:ผู้ได้รับเครื่องราชอิสริยาภรณ์ บ.ช.
หมวดหมู่:ผู้ได้รับเหรียญรัตนาภรณ์ ภ.ป.ร.3
โอลิมปิกเยาวชนฤดูหนาว 2012

**โอลิมปิกเยาวชนฤดูหนาว 2012** หรือชื่ออย่างเป็นทางการว่า **โอลิมปิกเยาวชนฤดูหนาวครั้งที่ 1** (YOG) เป็นการแข่งขันกีฬาหลายชนิดระหว่างประเทศสำหรับเยาวชนซึ่งจัดขึ้นในเมืองอินส์บรุค ประเทศออสเตรีย ตั้งแต่วันที่ 13 ถึง 22 มกราคม พ.ศ. 2555 นับเป็นโอลิมปิกเยาวชนฤดูหนาวครั้งแรก อันเป็นเทศกาลกีฬาและวัฒนธรรมหลักซึ่งจัดขึ้นตามธรรมเนียมของกีฬาโอลิมปิก มีนักกีฬาประมาณ 1,100 คน จาก 70 ประเทศร่วมการแข่งขัน การตัดสินเลือกให้อินส์บรุคเป็นเจ้าภาพจัดการแข่งขันประกาศเมื่อวันที่ 12 ธันวาคม พ.ศ. 2551 หลังการลงคะแนนเสีงยของสมาชิกคณะกรรมการโอลิมปิกสากล 105 คน อินส์บรุคเป็นเมืองแห่งแรกที่เป็นเจ้าภาพจัดการแข่งขันกีฬาโอลิมปิกถึงสามครั้ง โดยก่อนหน้านี้ได้เคยจัด โอลิมปิกฤดูหนาว 1964 และโอลิมปิกฤดูหนาว 1976

## การเลือกเมืองเจ้าภาพ

คณะกรรมการโอลิมปิกสากลรับการสมัครเป็นเมืองเจ้าภาพจากทั้งหมดสี่เมืองในเดือนสิงหาคม พ.ศ. 2551 ในเดือนพฤศจิกายน สองเมืองถูกตัดออกจากรายชื่อ ทำให้เหลือเพียงโกเปียวและอินส์บรุคเท่านั้นที่ยังพิจารณาอยู่ วันที่ 12 ธันวาคม การลงคะแนนเสียงครั้งสุดท้ายได้รับการเปิดเผยว่ามีผล 84 ต่อ 15 โดยอินส์บรุคชนะ จึงได้รับสิทธิเป็นเมืองเจ้าภาพ

## ประเทศที่เข้าร่วมแข่งขัน
รายชื่อประเทศที่เข้าร่วมการแข่งขันโอลิมปิกเยาวชนฤดูหนาว ค.ศ. 2012 พร้อมแสดงจำนวนนักกีฬาที่เข้าร่วมจากแต่ละประเทศ (ตัวเลขในวงเล็บ)

## ชนิดกีฬา
กีฬาที่ใช้ในการแข่งขันโอลิมปิกเยาวชนฤดูหนาว 2012 มีทั้งหมด 63 รายการใน 15 ชนิดกีฬา

*รายชื่อชนิดกีฬาในกีฬาโอลิมปิกครั้งนี้ โดยตัวเลขในวงเล็บหลังชนิดกีฬาแสดงจำนวนรายการ (= จำนวนเหรียญทอง) ในแต่ละชนิดกีฬา*

* สเกต
** 
** 
** 
* 
* 
* สกี
** 
** 
** 
** 
** 
** 
* 
* 
* 
* 

## ตารางการแข่งขัน

## สรุปเหรียญการแข่งขัน

ประเทศเข้าร่วมที่ได้เหรียญรางวัลมากที่สุดสิบอันดับแรก โดยประเทศออสเตรียเจ้าภาพแสดงด้วยแถบสีเน้น

## อ้างอิง

## แหล่งข้อมูลอื่น
* เว็บไซด์อย่างเป็นทางการ

หมวดหมู่:กีฬาโอลิมปิกเยาวชน
หมวดหมู่:โอลิมปิกในประเทศออสเตรีย
เห้ง โสภาพงศ์

**เห้ง โสภาพงศ์** เป็นศิลปินแห่งชาติ ประจำปี 2529 สาขาทัศนศิลป์ (เครื่องถม) และบูรพศิลปิน สาขาทัศนศิลป์ ประจำปี พ.ศ. 2558

## ประวัติ
นายเห้ง โสภาพงศ์ เกิดเมื่อ 11 มกราคม พ.ศ. 2455 ที่บ้านหน้าวัดพระบรมธาตุ อำเภอเมืองนครศรีธรรมราช จังหวัดนครศรีธรรมราช เป็นบุตรของนายชี และนางนุ้ย โสภาพงศ์ เมื่ออายุ 8 ปี ได้เข้าเรียนชั้นประถมที่โรงเรียนพระเสื้อเมือง (โรงเรียนวัดพระมหาธาตุในปัจจุบัน) จบชั้นประถมปีที่ 3 เมื่อ พ.ศ. 2466 แล้วไปเรียนต่อที่โรงเรียนช่างถม วัดวังตะวันออก ซึ่งได้พัฒนาเป็นวิทยาลัยศิลปหัตถกรรมนครศรีธรรมราชในปัจจุบัน จนจบหลักสูตรช่างถม เมื่อ พ.ศ. 2471 ได้ปฏิบัติงานอยู่ที่โรงเรียนนี้ถึง 3 ปี แล้วจึงออกไปทำงานเป็นช่างถมอย่างเต็มตัว เมื่ออายุ 22 ปี โดยประจำอยู่ที่ร้านสุพจน์ (เป็นโรงงานและร้านที่ผลิตและจำหน่ายเครื่องถม ที่มีชื่อเสียงของจังหวัดนครศรีธรรมราช) ณ ที่นี้ นายเห้ง ได้รับการฝึกทำเครื่องถมเป็นพิเศษจาก นายรุ่ง สินธุรงค์ ช่างถมฝีมือเยี่ยมยุคนั้น จนทำให้นายเห้ง โสภาพงศ์ มีฝีมือเข้าขั้นเป็นช่างถมยอดเยี่ยมของเมืองนครศรีธรรมราชตามไปด้วย

เครื่องถมที่นายเห้ง โสภาพงศ์ ประดิษฐ์ มีตั้งแต่สิ่งเล็ก ๆ เช่น แหวน ล็อกเก็ต กำไล ไปจนถึงสิ่งของชิ้นใหญ่ ๆ เช่น ขัน พาน ถาด การประดิษฐ์ ทำด้วยมือทั้งสิ้น นับตั้งแต่ขึ้นรูป การเขียนลวดลาย การสลัก การถม การขัด โดยใช้ความชำนิชำนาญ และความละเอียดลออและความอุตสาหวิริยะเป็นสำคัญ เครื่องถมเหล่านี้ได้ถูกจำหน่ายจ่ายแจก และเปลี่ยนมือไปหลายต่อหลายแห่ง ที่มีสะสมตอทอดอยู่บ้างในเวลานี้ พอจะหาดูได้ในวัดพระเขียน วัดพระมหาธาตุวรมหาวิหาร นครศรีธรรมราช

ผลงานที่นายเห้ง โสภาพงศ์ ภาคภูมิใจก็คือ ชุดน้ำชาถมทอง ซึ่งตนร่วมกับช่างถมชาวนครหลายคนประดิษฐ์ขึ้น เมื่อ พ.ศ. 2502 ชุดน้ำชาถมทองชุดนี้ เป็นชุดที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรได้ทรงนำไปพระราชทานแด่ ประธานาธิบดีไอเซนฮาวด์ แห่งสหรัฐอเมริกา ในคราวเสด็จประพาสสหรัฐอเมริกาและยุโรปครั้งแรกเมื่อ พ.ศ. 2503 นอกจากนั้นในช่วง 50 ปีเศษ ของการเป็นช่างถม นายเห้ง ได้ทำเครื่องถมเพื่อจำหน่ายบ้าง ทำตามที่ลูกค้าสั่งบ้าง รวมหลายร้อยชิ้น ในจำนวนนี้เคยส่งเข้าร่วมประกวดในงานศิลปหัตถกรรมที่กรมส่งเสริมอุตสาหกรรม กระทรวงอุตหกรรม จัดขึ้นเมื่อ พ.ศ. 2514 โดยได้รับรางวัลที่ 3 ด้วย

นายเห้ง โสภาพงศ์ สมรสกับนางตุ้น โสภาพงศ์ มีบุตรธิดา 8 คน ในจำนวนนี้ผู้ชายสองคนคือ นายโสฬส โสภาพงศ์ และนายจรวย โสภาพงศ์ ได้สืบทอดวิชาการทำเครื่องถมและนำไปประกอบอาชีพสืบแทนบิดา

นายเห้ง โสภาพงศ์ ได้สร้างผลงานด้วยความประณีตและพัฒนาอยู่เสมอ พร้อมที่จะเผยแพร่และถ่ายทอดวิชาความรู้แก่ศิษย์และผู้สนใจตลอดเวลา ซึ่งสมควรยกย่องไว้ในฐานะศิลปินแห่งชาติ ด้วยเหตุนี้คณะกรรมการวัฒนธรรมแห่งชาติ จึงได้ประกาศยกย่องให้นายเห้ง โสภาพงศ์ เป็นศิลปินพื้นบ้านดีเด่น ประจำปี 2529 สาขาเครื่องถม เมื่อวันที่ 8 สิงหาคม พ.ศ. 2529 ต่อมาในวันที่ 8 มกราคม พ.ศ. 2530 คณะกรรมการวัฒนธรรมแห่งชาติก็ได้ยกย่องให้เป็น ศิลปินแห่งชาติ ประจำปี 2529 สาขาทัศนศิลป์ (เครื่องถม) เข้ารับพระราชทานรางวัลจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

ปัจจุบัน นายเห้ง โสภาพงศ์ ได้ถึงแก่กรรมแล้ว เมื่อ พ.ศ. 2542 (รับช่วงต่อ นายนิติกร กังกุสล)

## เครื่องราชอิสริยาภรณ์

## อ้างอิง

* เรียบเรียงจาก หนังสือ ศิลปินแห่งชาติ 2529 โดยสำนักงานคณะกรรมการวัฒนธรรมแห่งชาติ กระทรวงศึกษาธิการ, 2529

หมวดหมู่:บุคคลจากอำเภอเมืองนครศรีธรรมราช
หมวดหมู่:ศิลปินแห่งชาติสาขาทัศนศิลป์
หมวดหมู่:ศิลปินจากจังหวัดนครศรีธรรมราช
หมวดหมู่:บูรพศิลปินสาขาทัศนศิลป์
เพศชาย

thumb|สัญลักษณ์เพศชาย

**เพศชาย** (♂) หรือ**เพศผู้** คือเพศหนึ่งของสิ่งมีชีวิต ที่ผลิตเซลล์สืบพันธุ์ขนาดเล็กที่เรียกว่า อสุจิ โดยตัวอสุจิสามารถรวมกับเซลล์สืบพันธุ์ของเพศหญิงที่เรียกว่า เซลล์ไข่ เกิดขั้นตอนที่เรียกว่า การผสมพันธุ์ เพศชายไม่สามารถสืบพันธุ์ได้โดยปราศจากการเข้าถึงเซลล์ไข่ของเพศหญิงอย่างน้อย 1 เซลล์ แต่สิ่งมีชีวิตบางอย่างสามารถสืบพันธุ์ได้โดยอาศัยการสืบพันธุ์หรือไม่อาศัยการสืบพันธุ์ แต่ละสปีชีส์ไม่ได้มีระบบทางเพศที่เหมือนกัน ในมนุษย์และในสัตว์ส่วนใหญ่  การสืบพันธุ์ถือเป็นกลไกทางพันธุกรรมแต่ในบางสปีชีส์แล้วสามารถเกิดในจากทางด้านสังคม สิ่งแวดล้อมและปัจจัยอื่น

## ดูเพิ่ม

* ผู้ชาย
* บุรุษภาพ

*
*
หมวดหมู่:เพศ
หมวดหมู่:เพศภาวะ
สถานะเพศ

**สถานะเพศ** () หรือ **เพศสภาพ** คือลักษณะต่าง ๆ ที่บ่งบอกความเป็นชาย (masculinity) และความเป็นหญิง (femininity) ซึ่งอาจหมายถึง เพศทางชีววิทยา (เช่น เพศชาย เพศหญิง เพศกำกวม) โครงสร้างทางสังคมที่อาศัยความเป็นเพศ (เช่น บทบาทประจำเพศ และบทบาททางสังคมด้านอื่น ๆ) หรือ อัตลักษณ์ทางเพศ (หรือ เพศเอกลักษณ์, gender identity) แล้วแต่บริบท ผู้ที่ไม่มองว่าตนเองเป็นเพศชายหรือเพศหญิงมักเรียกรวม ๆ ว่าเป็นเพศทางเลือก มีคำเรียกหลายอย่าง เช่น *non-binary*, *genderqueer* บางวัฒนธรรมจะมีบทบาทโดยเฉพาะของเพศที่สาม เช่น กลุ่มฮิจรา ในเอเชียใต้ เป็นต้น

องค์การอนามัยโลก ให้ความหมายของสถานะเพศ เอาไว้ว่า "คุณลักษณะของผู้หญิงและผู้ชายในบทบาทประกอบสร้างทางสังคม พฤติกรรม กิจกรรมและคุณลักษณะที่ให้สังคมพิจารณาว่าเป็นผู้ชายหรือผู้หญิง" ในขณะที่คำว่า เพศ (Sex) มีความหมายในลักษณะทางชีววิทยาของบุคคล ที่แบ่งเป็นเพศหญิง และเพศชาย 

เพศภาวะมิใช่เป็นเพียงการแบ่งเพศชาย เพศหญิง ทางกายวิภาคและสรีรวิทยาเพียงอย่างเดียว แต่รวมถึงการถูกกำหนดโดยสังคมและวัฒนธรรมที่กำหนดความเป็นหญิง-ชาย ความความสัมพันธ์ระหว่างบทบาทหญิงชาย ลักษณะเฉพาะประจำเพศ (gender stereotype) และความเป็นตัวตนของหญิงชายที่เปลี่ยนแปลงไปตามเวลา

ส่วนภาษาไทย อาจมีคนแปลความหมายของคำว่า gender ว่า "เพศภาวะ" "เพศสภาวะ" "ความเป็นหญิงชาย" "บทบาทหญิงชาย" "มิติหญิงชาย" หรือ "เพศทางสังคม"

## ดูเพิ่ม

### หนังสือและบทความ

* สุวดี ธนประสิทธิ์พัฒนา. (2558). การวิเคราะห์เรื่องเพศภาวะในสังคมไทย: มุมมองทางประวัติศาสตร์ (สุชีลา ตันชัยนันท์, แปล). ใน สุชีลา ตันชัยนันท์ (บก.), *จิตร ภูมิศักดิ์และวิวาทะเรื่องเพศภาวะในสังคมไทย* (น. 38-46). กรุงเทพฯ: 6 ตุลารำลึก.

### ออนไลน์

*เพศ
*ลิงค์ (ภาษาศาสตร์)

## อ้างอิง

หมวดหมู่:ชีววิทยา
หมวดหมู่:สังคมวิทยา
บิลลี โจ อาร์มสตรอง

**บิลลี โจ อาร์มสตรอง** ()  เป็นนักร้องนำ นักแต่งเพลงหลัก และมือกีต้าร์ให้กับวง "กรีนเดย์” () บิลลีเป็นลูกคนสุดท้องจากบรรดาลูก 6 คนของครอบครัว เขามีภูมิลำเนาอยู่ที่เมืองโอกแลนด์ รัฐแคลิฟอร์เนีย บิดาของเขาเสียชีวิตด้วยโรคมะเร็งในวันที่ 10 กันยายน 2525 ซึ่งตอนนั้น บิลลีอายุเพียง 10 ขวบ เพลง Wake Me Up When September Ends  แต่งขึ้นเพื่อเป็นการระลึกถึงบิดาที่จากไปของเขา

## ประวัติ
บิลลี่ โจ อาร์มสตอง เกิดในเมืองโอกแลนด์ รัฐแคลิฟอร์เนีย และเติบโตในเมืองโรดีโอ รัฐแคลิฟอร์เนีย เป็นน้องคนสุดท้องจากจำนวนบุตรเจ็ดคนของแอนดริว แอนดี อาร์มสตอง และ โอลี แจ็คสัน

## การเริ่มการทำงาน
ความสนใจในดนตรีของอาร์มสตรองเริ่มขึ้นตั้งแต่เขายังเด็ก ตอนอายุเพียง 5 ขวบ ครูของเขาสนับสนุนให้เขาอัดเพลงชื่อว่า “Look For Love” ภายใต้สังกัด "เฟียต เร็คคอร์ด” หลังจากที่พ่อของเขาเสียชีวิต แม่ของเขาแต่งงานใหม่ ด้วยเหตุนี้เองทำให้อาร์มสตรองหันไปใช้ชีวิตอยู่กับดนตรีมากขึ้น เขาแต่งเพลง “Why Do You Want Him” ให้กับพ่อเลี้ยงของเขา

ตอนอายุ 12 ปี เขาศึกษาอยู่ที่โรงเรียนคาร์กิเนซ มิดเดิล สคูล ที่เมืองคร็อกเก็ตต์ รัฐแคลิฟอร์เนีย และที่นั่นเอง เขาได้รู้จักกับไมค์ เดิร์นท์ พวกเขาสนิทสนมกันอย่างรวดเร็วเนื่องด้วยความรักในดนตรีที่ทั้งคู่มีเหมือนกัน ตอนเป็นวัยรุ่น เขาสนใจในเพลงแนวเมทัล แล้วค่อย ๆ เปลี่ยนแนวมาเป็นพังก์หลังจากที่เขาได้ฟังเพลงของ Sex Pistol  ชื่อว่า “Holidays in the Sun” นอกจากนี้ อาร์มสตรองยังได้แรงบันดาลใจจากวง “เดอะ รีเพลสเม้นท์” และ “ฮัสเกอร์ ดู” จากเมืองมินนิอาโปลิส ต่อมาเขาเข้าศึกษาในระดับมัธยมปลายที่โรงเรียนจอห์น สเว็ตต์ ไฮสคูล ซึ่งตั้งอยู่ในเมืองคร็อกเก็ตต์เช่นเดียวกัน แล้วย้ายมาอยู่ที่โรงเรียนพิโนลย์ วัลเล่ย์ ไฮสคูล ในเมืองพิโนลย์ รัฐแคลิฟอร์เนีย เขาตัดสินใจลาออกจากโรงเรียนในวันที่ 16 กุมภาพันธ์ 2532 หนึ่งวันก่อนวันเกิดปีที่ 17 ของเขาเพื่อหันไปทุ่มเทกับอาชีพนักดนตรีของเขา

นอกจากเป็นสมาชิกวงกรีนเดย์ และวงรุ่นน้องอย่าง “พินเฮด กันพาวเดอร์” แล้ว อาร์มสตรองยังเป็นผู้มีฝีมือที่ศิลปินมากมายอยากร่วมงานด้วย เขาเคยร่วมแต่งเพลงให้กับวง เดอะ โก โกส์ ที่ชื่อว่า “Unforgiven” และร่วมแต่งเพลง “The Angel and The Jern” และเพลง “New Day" กับเพเนโลเป ฮุสตัน นักร้องนำของอดีตวงร็อกชื่อดัง อเวนเจอร์ส นอกจากนั้นเขายังเคยร่วมแต่งเพลงกับวงแรนซิด (เพลง “Radio”) และรับหน้าที่เป็นเสียงประสานร่วมกับเมลิซซา โอฟ์ เดอร์ มาวเออร์ ให้กับเพลง “Do Miss America” ของไรอัน อดัมส์ (พวกเขาเคยรับหน้าที่เล่นดนตรีให้กับอิกกี ป็อป ในอัลบั้ม สกัลล์ ริงก์ (เพลง”Private Hell” และเพลง “Supermarket”)) อาร์มสตรองเคยโปรดิวซ์อัลบั้มให้กับวงพังก์ร็อก “เดอะ ริเวอร์เดลส์” และมีข่าวลือมาว่าเขาทำงานให้กับวงร็อกคลื่นลูกใหม่ “เดอะ เน็ตเวิร์ก” ซึ่งปล่อยอัลบั้มที่มีชื่อว่า “มันนี่ มันนี่ 2020" ถ้าแฟน ๆ ของกรีนเดย์ได้ลองฟังเพลงของพวกเขาก็จะรู้สึกว่าทั้งสองวงนี้มีความคล้ายคลึงกันอยู่มาก อัลบั้ม “มันนี่ มันนี่ 2020” อยู่ภายใต้สังกัดแอเดอลีน เร็คคอร์ดส์ ซึ่งมีอาร์มสตรองรับหน้าที่เป็นหนึ่งในผู้บริหาร นอกจากนั้น เขายังเคยร่วมงานกับวงระดับตำนานอย่าง ยูทู ในเพลง The Saints Are Coming และวงกรีนเดย์ยังเคยร่วมงานกับวงเรดฮอตชิลลีเปปเปอร์ส ในมิวสิกวิดีโอเพลง Dani California

หมวดหมู่:คนรักร่วมสองเพศชาวอเมริกัน
หมวดหมู่:นักร้องอเมริกันที่มีความหลากหลายทางเพศ
หมวดหมู่:นักดนตรีชาวอเมริกันที่มีความหลากหลายทางเพศ
หมวดหมู่:นักดนตรีออลเทอร์นาทิฟร็อกชาวอเมริกัน
หมวดหมู่:บุคคลจากโอกแลนด์ (รัฐแคลิฟอร์เนีย)
เทร คูล

**เทร คูล**  () เกิดเมื่อวันที่ 9 ธันวาคม พ.ศ. 2515 ในเมืองแฟรงค์เฟิร์ท ประเทศเยอรมนี  อาศัยอยู่ในเมืองวิลลิทส์ รัฐแคลิฟอร์เนีย กับพ่อและพี่สาว พ่อของเขาผู้ซึ่งเป็นนักขับเฮลิคอปเตอร์ในสมัยสงครามเวียดนาม ย้ายไปตั้งรกรากที่เมืองวิลลิทส์หลังจากที่กลับมาจากสงคราม

เพื่อนบ้านคนสนิทของเขา คือแลร์รี่ ลิเวอร์มอร์ ซึ่งในตอนนั้นรับหน้าที่เป็นนักร้องนำให้กับวงพั้งค์ “เดอะ ลุคเอ้าท์” ตอนอายุได้ 11 ปี ลิเวอร์มอร์ชักชวนให้เขามาร่วมเป็นสมาชิกในวงและตั้งชื่อในวงการให้ว่า “เทร คูล” โดยเอามาจากภาษาฝรั่งเศส คำว่า tres ซึ่งหมายความว่า มาก ๆ รวมกับกับว่า cool ซึ่งแปลว่า เท่ แต่ด้วยความที่ตัวอักษร s ไม่ได้อ่านออกเสียงด้วย เลยทำให้ตัวสะกดของชื่อเขาไม่มีตัว s รวมอยู่ด้วย เมื่อมือกลองของกรีนเดย์ จอห์น คิฟเมเยอร์ ลาออกจากวง พวกเขาจึงจ้างให้คูลมาเล่นกลองให้ คูลตัดสินใจลาออกจากโรงเรียน ซึ่งตอนนั้นเขาศึกษาอยู่ชั้นปี 2  ตอนนั้นเขาเป็นถึงประธานรุ่น  แต่กระนั้นเขาก็ผ่านการทดสอบได้วุฒิการศึกษาและเข้าศึกษาต่อที่วิทยาลัยชุมชน แต่เขาต้องออกจากที่นั่น เพราะกรีนเดย์ได้รับความนิยมเป็นอย่างมาก และต้องออกทัวร์มากขึ้น

## การเริ่มการทำงาน
พ่อของคูล ดัดแปลงรถที่ใช้เป็นห้องสมุดเคลื่อนที่ให้มาเป็นรถที่ใช้สำหรับทัวร์ของวง และยังรับหน้าที่เป็นคนขับเองอีกด้วย “ผมเฝ้ามองพวกเขาเติบโตจากกลุ่มเด็กที่เล่นดนตรีเสียงดังไม่ยอมหยุด” เขาเล่าต่อ “ในการทัวร์คอนเสิร์ตครั้งแรก ๆ ของพวกเขา ผมมองว่ามันเป็นเหมือนปาร์ตี้เสียมากกว่า ตอนนั้นผมถึงกับเกาหัวแล้วบอกว่า “เราจะประสบความสำเร็จได้อย่างไรกัน?” พวกเขามักจะซ้อมเล่นดนตรีกันที่ห้องนั่งเล่น  และเป็นที่มาของเพลงหลายเพลงในอัลบั้ม Dookie คุณได้รู้เห็นที่มาของมัน และคุณไม่ได้คาดหวังเลยว่าคนเขาจะยอมควักเงินในกระเป๋าเพื่อมาซื้อเพลงพวกนี้ แต่พอมันประสบความสำเร็จขึ้นมา เราก็ได้แต่พูดว่า “ว้าว นั่นมันยอดเยี่ยมมากเลย” 

ในปี พ.ศ. 2541 หลังจากที่วงกรีนเดย์ได้รับถ้วยรางวัลจากงาน MTV Music Awards เทร คูล เป็นที่รู้จักจากการที่เขาไปทำการวัดลูกโลกยูนิเวอร์แซล ที่สตูดิโอยูนิเวอร์แซล แต่เขาก็สามารถผ่านพ้นมาได้ โดยไม่ถูกลงโทษ แต่กลับได้รับแรงเชียร์และกำลังใจจากคนดูอย่างล้นหลาม

เทรเคยมีชื่อเสียงในเรื่องที่เขาเผากลองของตัวเองบนเวทีในทุก ๆ การสิ้นสุดของทัวร์อัลบั้ม “วอร์นิ่ง” นอกจากนั้น ธรรมเนียมการแจกฉาบของเขายังเป็นที่เลื่องลืออีกด้วย
เทรร้องนำและเล่นกีต้าร์ในเพลง “Dominated Love Slave” และเพลง “All by Myself” ในอัลบั้ม Kerplunk! และ Dookie  เขายังแต่งและร้องเสียงประสานให้กับเพลง “Rock and Roll Girlfriend" ซึ่งรวมอยู่ในเมดเล่ย์เพลง “Homecoming” ที่รวมอยู่ในอัลบั้ม American Idiot อีกทั้งเขายังร้องและแต่งเพลง “DUI” ("Driving Under the Influence”) ซึ่งอัดในช่วงระหว่างการโปรโมตอัลบั้ม Nimrod แต่นำไปรวมอยู่ในอัลบั้ม Shenanigans (ซึ่งเป็นอัลบั้มรวมเพลงพิเศษที่ไม่ได้รวมอยู่ในอัลบั้มก่อนหน้านั้น) เพลงนี้ไม่ได้รวมอยู่ในอัลบั้มหลัก ๆ เลย (ถึงแม้ว่าชื่อของมันจะรวมอยู่ในอัลบั้มที่คาดว่าจะวางแผงในญี่ปุ่น) แต่สุดท้ายเพลงนี้ก็ได้รวมอยู่แต่ในเพลงโปรโมต

## อ้างอิง

หมวดหมู่:นักร้องอเมริกัน
หมวดหมู่:บุคคลจากแฟรงก์เฟิร์ต
หมวดหมู่:บุคคลจากรัฐแคลิฟอร์เนีย
อำเภอพย็องชัง

**พย็องชัง** (; ) เป็นอำเภอหนึ่งในจังหวัดคังว็อน ประเทศเกาหลีใต้ ตั้งอยู่ในเขตภูเขาแทแบ็ก เป็นที่ตั้งของวัดพุทธหลายแห่ง รวมถึง Woljeongsa ตั้งอยู่ทางตะวันออกเฉียงใต้จากโซลประมาณ  และเชื่อมต่อด้วยทางด่วนและรถไฟโดยสารความเร็วสูง

พย็องชังได้รับเลือกให้เป็นเจ้าภาพการแข่งขันโอลิมปิกฤดูหนาว 2018 และพาราลิมปิกฤดูหนาว 2018 โดยได้รับการเปลี่ยนชื่ออย่างเป็นทางการเป็น "**PyeongChang**" (อักษร 'C' พิมพ์ใหญ่) ด้วยจุดประสงค์ในการแข่งขันเมื่อ ค.ศ. 2018 เพื่อหลีกเลี่ยงความสับสนกับเปียงยางในประเทศเกาหลีเหนือ

## ประวัติ
ภูมิภาคพย็องชังเคยอยู่ใภายใต้การปกครองของราชวงศ์โคกูรยอในสมัยสามราชอาณาจักร และในขณะนั้นมรชื่อว่า Uk-o-hyeon (욱오현) หบะราชวงศ์ชิลลาเข้าพิชิตราชวงศ์โคกูรยอและแพ็กเจ พื้นที่นี้จึงถูกเปลี่ยนชื่อเป็น Baek-o-hyeon (백오현)

หลังสถาปนาราชวงศ์โคกูรยอ พื้นที่นี้จึงถูกเปลี่ยนชื่อเป็น Pyeongchang-hyeon ซึ่งขณะนั้นอยู่ภายใต้การควบคุมของว็อนจู

เมื่อสถานปนาราชวงศ์โชซ็อนใน ค.ศ. 1392 ภูมิภาคนี้ได้รับการเลื่อนสถานะจาก *[[hyeon]]* ไปเป็นเทศมณฑล (*gun*) หลังดินแดนนี้ถูกแบ่งไปเป็น 8 แคว้นในรัชสมัยพระเจ้าแทจง พื้นที่นี้อยู่ใน Gangwon-do

## ภูมิศาสตร์

## กีฬา
พย็องชังเป็นเมืองเจ้าภาพในเอเชียนเกมส์ฤดูหนาว 1999 และโอลิมปิกฤดูหนาว 2018

### เอเชียนเกมส์ฤดูหนาว 1999

เอเชียนเกมส์ฤดูหนาวจัดขึ้นใน ค.ศ. 1999 ที่จังหวัดคังว็อน ซึ่งรวมถึงพย็องชัง ในตอนแรกคาดว่าจังหวัดนี้จะเป็นเจ้าภาพเอเชียนเกมส์ฤดูหนาวครั้งที่สาม 3 ที่เกาหลีเหนือสละสิทธิ์ อย่างไรก็ตาม มีการประกาศให้ฮาร์บินเป็นเมืองเจ้าภาพ ทำให้จังหวัดคังว็อนกลายเป็นเจ้าภาพเอเชียนเกมส์ฤดูหนาวครั้งที่ 4 ในเวลาเดียวกัน

มีนักกีฬาเข้าแข่งขันทั้งหมด 799 คน โดยจัดการแข่งขันประเภทสกีลงเขา, สกีครอสคันทรี, ทวิกีฬาฤดูหนาว, สเกตความเร็วระยะสั้น และสเกตลีลาที่พย็องชัง

### โอลิมปิกฤดูหนาว 2018

ณ วันที่ 6 กรกฎาคม ค.ศ. 2011 มีการประกาศให้พย็องชังเป็นเจ้าภาพโอลิมปิกฤดูหนาว 2018 และพาราลิมปิกฤดูหนาว 2018 โดยสามารถเอาชนะคู่แข่งจากอีก 2 เมืองคือ มิวนิกและอานซี ถือเป็นการแข่งขันฤดูหนาวที่สามในเอเชีย หลังโอลิมปิกฤดูหนาว 1972 ที่ซัปโปโระ ประเทศญี่ปุ่น และโอลิมปิกฤดูหนาว 1998 ที่นางาโนะ ประเทศญี่ปุ่น  และยังเป็นการแข่งขันฤดูหนาวเอเชียครั้งแรกที่จัดนอกประเทศญี่ปุ่น พย็องชังประสบความสำเร็จในการเสนอตัวเป็นเจ้าภาพโอลิมปิกฤดูหนาว 2018 หลังจากการเสนอตัวเป็นเจ้าภาพโอลิมปิกฤดูหนาว 2 ครั้งก่อนหน้า ทั้งในปี 2010 และ 2014 ไม่ประสบผลสำเร็จ โดยพ่ายแพ้ให้กับแวนคูเวอร์ ประเทแคนาดา และโซชี ประเทศรัสเซีย ตามลำดับ

## อ้างอิง

## แหล่งข้อมูลอื่น

* Pyeongchang County government website 
* Pyeongchang 2018 website 


หมวดหมู่:จังหวัดคังว็อน (ประเทศเกาหลีใต้)
เพศวิถีของมนุษย์

**เพศวิถีของมนุษย์** () เป็นประสบการณ์ซึ่งกระตุ้นความรู้สึกทางเพศและการปลดปล่อยด้านเพศของมนุษย์ โดยมากเป็นแรงผลักดันโดยความต้องการมีความสุขความพึงพอใจด้านเพศ เพศวิถีของมนุษย์เป็นลักษณะทางชีวภาพ กายภาพและอารมณ์ มีความหมายถึงกลไกเกี่ยวกับการสืบพันธุ์ เช่นเดียวกับแรงผลักดันทางชีวภาพพื้นฐานที่เกิดขึ้นในทุกสปีชีส์และรวมถึงการมีเพศสัมพันธ์และพฤติกรรมทางเพศทุกรูปแบบ ลักษณะทางด้านอารมณ์มีความเกี่ยวข้องกับอารมณ์สุดขีดที่เกี่ยวข้องกับท่วงทางเพศสัมพันธ์และเกี่ยวข้องกับพันธะด้านสังคม ส่วนประเด็นด้านกายภาพของเพศวิถีมีช่วงกว้างตั้งแต่ ความคิดที่จะไม่มีด้านการแพทย์มาเกี่ยวข้องที่มุ่งความสนใจไปที่ด้านสรีรวิทยาหรือแม้แต่ด้านจิตวิทยาและลักษณะทางสังคมของพฤติกรรมทางเพศ

คำนี้ยังครอบคลุมถึงด้านวัฒนธรรม การเมือง กฎหมายและปรัชญา อาจยังมีประเด็นด้าน หลักจรรยา ชาติพันธุ์ ทฤษฎี ความเชื่อเรื่องจิตและวิญญาณหรือศาสนาและ สิ่งที่เกี่ยวข้องกับทุกสิ่งที่เกี่ยวกับด้านเพศ จากการศึกษาเร็ว ๆ นี้ของเพศวิถีของมนุษย์ พบว่าเน้นย้ำความคิดเห็นด้านเพศเป็นสิ่งสำคัญที่จะสร้างอัตลักษณ์ของตนเองและในด้านความพัฒนาด้านสังคมของแต่ละคน

เดอเลอซและกัวตารี เขียนไว้ใน *Anti-Oedipus* ในปี ค.ศ. 1972 โดยอภิปรายว่าเพศวิถีมีพละกำลังอย่างมากที่มอบให้ทุกกิจกรรมของสังคม ครอบครัวนิยม (Familialism) เป็นสิ่งคงรักษา เพศวิถีเกิดขึ้นในครอบครัวเพียงอย่างเดียว แต่ความจริงแล้วเพศวิถีเกิดขึ้นทุกหนทุกแห่ง 

ศิลปะและของโบราณจากอดีตได้ช่วยแสดงเพศวิถีของมนุษย์ในเวลานั้น

## อ้างอิง
โซชี

**โซชี** (; ) เป็นนครในดินแดนครัสโนดาร์ ทางตะวันตกเฉียงใต้ของประเทศรัสเซีย มีประชากร 328,809 คน ตั้งอยู่ริมฝั่งทะเลดำ ใกล้กับพรมแดนระหว่างจอร์เจีย/อับฮาเซียและรัสเซีย โซชีมีพื้นที่ 176.77 ตารางกิโลเมตร ตามสำมะโนปี 2553 นครมีประชากรถาวร 343,334 คน เพิ่มขึ้นจาก 328,809 คนซึ่งบันทึกไว้ในสำมะโนปี 2545 นับเป็นนครรีสอร์ตใหญ่ที่สุดของประเทศรัสเซีย โซชีเป็นหนึ่งในไม่กี่สถานที่ในรัสเซียซึ่งมีลักษณะอากาศแบบกึ่งเขตร้อน โดยมีฤดูร้อนอบอุ่นถึงร้อน และฤดูหนาวไม่ค่อยหนาว

โซชีได้รับเลือกให้เป็นเจ้าภาพโอลิมปิกฤดูหนาว 2014 และพาราลิมปิกฤดูหนาว 2014

## เมืองพี่น้องและเมืองแฝด
right|250px|thumb|เมืองโซชีมองจากทะเลดำ
right|250px|thumb|สกีรีสอร์ตของโซชี

โซซีเป็นเมืองพี่น้องกับ

* บาเดิน-บาเดิน เยอรมนี (2011)
* ลองบีช สหรัฐ (1990)
* เมนทัน ฝรั่งเศส (1966)
* นางาโตะ ญี่ปุ่น (2018)
* ปาร์นู เอสโตเนีย (1994)
* รีมีนี อิตาลี (1977)
* ทรับซอน ตุรกี (1991)
* เวย์ไห่ จีน (1996)

### อดีตเมืองพี่น้อง
* เชลต์นัม สหราชอาณาจักร (1959) – ถูกระงับเนื่องจากการรุกรานยูเครนโดยรัสเซียอย่างต่อเนื่อง
* เอสโป ฟินแลนด์ (1989-2022)

## ภูมิอากาศ

## อ้างอิง

## แหล่งข้อมูลอื่น

*Official website of Sochi
*Official website of Sochi 
*Secrieru, Stanislav: "The 2014 Winter Olympic Games in Sochi: Implications for the Caucasus" in the Caucasus Analytical Digest No.19
*Weather Report for Sochi, Russia
*Sochi at funiq.eu 


หมวดหมู่:ทะเลดำ
ซโซชี
หมวดหมู่:ดินแดนครัสโนดาร์
ยาสามัญประจำบ้าน

**ยาสามัญประจำบ้าน** เป็นชื่อเรียกกลุ่มยาทั้งแผนปัจจุบันและแผนโบราณที่กระทรวงสาธารณสุขกำหนดให้ประชาชนทั่วไปซึ่งไม่ได้เป็นแพทย์หรือดำเนินการทางแพทย์สามารถใช้ได้อย่างไม่อันตรายเพื่อรักษาตนเองเบื้องต้น เช่น ใช้รักษาอาการเจ็บป่วยเล็ก ๆ น้อย ๆ ที่ไม่รุนแรง อย่างไอ ปวดศีรษะ ถูกน้ำร้อนลวก ท้องอืด ท้องเฟ้อ หรือถูกมีดบาด เป็นต้น และสามารถหาซื้อได้ทั่วไปโดยไม่ต้องมีใบสั่งแพทย์

## รายการยาสามัญประจำบ้านแผนปัจจุบัน

รายการยาสามัญประจำบ้านแผนปัจจุบัน อิงตามประกาศกระทรวงสาธารณสุข เรื่อง ยาสามัญประจำบ้านแผนปัจจุบัน พ.ศ. 2568 ประกาศในราชกิจจานุเบกษาเมื่อวันที่ 14 สิงหาคม พ.ศ. 2568

### กลุ่มที่ 1 ยาแก้ปวดท้อง ท้องอืด ท้องขึ้น ท้องเฟ้อ

### กลุ่มที่ 2 ยาแก้ท้องเสีย

### กลุ่มที่ 3 ยาระบาย

### กลุ่มที่ 4 ยาถ่ายพยาธิ

### กลุ่มที่ 5 ยาบรรเทาปวด ลดไข้

### กลุ่มที่ 6 ยาแก้แพ้ลดน้ำมูก

### กลุ่มที่ 7 ยาแก้ไอ ขับเสมหะ

### กลุ่มที่ 8 ยาดมหรือแก้วิงเวียน หน้ามืด คัดจมูก

### กลุ่มที่ 9 ยาแก้เมารถ เมาเรือ

### กลุ่มที่ 10 ยาสำหรับโรคตา

### กลุ่มที่ 11 ยาสำหรับโรคปาก และลำคอ

### กลุ่มที่ 12 ยาใส่แผล ยาล้างแผล

### กลุ่มที่ 13 ยารักษาแผลติดเชื้อ ไฟไหม้ น้ำร้อนลวก

ปัจจุบันยาในกลุ่มนี้ไม่มีรายการที่เป็นยาสามัญประจำบ้านแผนปัจจุบัน

### กลุ่มที่ 14 ยาบรรเทาอาการปวดกล้ามเนื้อ แมลงกัดต่อย

### กลุ่มที่ 15 ยาสำหรับโรคผิวหนัง

### กลุ่มที่ 16 ยาบำรุงร่างกาย

## อ้างอิง

## แหล่งข้อมูลอื่น
* ประกาศกระทรวงสาธารณสุข เรื่อง ยาสามัญประจำบ้านแผนปัจจุบัน พ.ศ. 2568
* ประกาศกระทรวงสาธารณสุข เรื่อง ยาสามัญประจำบ้านแผนโบราณ พ.ศ. 2556 
** ประกาศกระทรวงสาธารณสุข เรื่อง ยาสามัญประจำบ้านแผนโบราณ (ฉบับที่ 2) พ.ศ. 2557
** ประกาศกระทรวงสาธารณสุข เรื่อง ยาสามัญประจำบ้านแผนโบราณ (ฉบับที่ 3) พ.ศ. 2562

หมวดหมู่:ยา
หมวดหมู่:ยาสามัญประจำบ้าน
ภาวะองคชาตแข็งค้าง

**ภาวะองคชาตแข็งค้าง** () เป็นภาวะทางการแพทย์ที่อันตรายอย่างหนึ่งซึ่งองคชาตหรือคลิตอริสได้แข็งตัวขึ้นมาและไม่คลายตัวกลับสู่ภาวะปกติโดยไม่มีสิ่งกระตุ้นทางกายภาพหรือจิตใจเป็นเวลา 4 ชั่วโมง ถือเป็นภาวะฉุกเฉินทางการแพทย์ซึ่งต้องได้รับการรักษาอย่างเหมาะสม

## อ้างอิง


## แหล่งข้อมูลอื่น
* Beers MH, Berkow R (Eds.) (1999). *The Merck Manual of Diagnosis and Therapy* (17 ed.). Whitehouse Station: Merck Research Laboratories. ISBN 0-911910-10-7
* Therapeutic Guidelines Limited (2001). *Therapeutic Guidelines: Endocrinology* (2 ed.). North Melbourne: Therapeutic Guidelines Limited. ISSN 1327-9505
*  Guidelines on management of priapism - American Urological Association website 
* Priapism Primer: Priapism 
* Macaluso JN: Priapism (letter). Urology. 25:335, 1985


หมวดหมู่:วิทยาระบบปัสสาวะ
หมวดหมู่:บุรุษเวชศาสตร์
หมวดหมู่:ภาวะฉุกเฉินทางการแพทย์
หมวดหมู่:สุขภาพทางเพศ
หมวดหมู่:องคชาต
หมวดหมู่:โรคขององคชาต
แอนดรูว์ โคนินทร์

**กรเศก โคนินทร์** ชื่อเล่น **แอนดรูว์** เกิดเมื่อวันที่ 3 มกราคม พ.ศ. 2528 นักแสดงลูกครึ่งไทย-อังกฤษ เกิดที่โรงพยาบาลสมเด็จพระบรมราชเทวี อำเภอ ศรีราชา จังหวัดชลบุรี บ้านอยู่ในเขตบางละมุง ศึกษาที่ระดับอนุบาล - ประถมศึกษาปีที่ 6 ที่โรงเรียนพัทธยาอรุโณทัย  จากนั้นมาศึกษาต่อ มัธยมศึกษาปีที่ 1-5 ที่โรงเรียนบางละมุง และระดับปวช.ที่โรงเรียนอักษรเทคโนโลยี พัทยา จากนั้นย้ายไปเรียนที่โรงเรียนนานาชาติสว่างบริบูรณ์วิทยาคม และศึกษาระดับอุดมศึกษา สาขาประชาสัมพันธ์ คณะนิเทศศาสตร์มหาวิทยาลัยธุรกิจบัณฑิตย์

## ประวัติ
เกิดที่อำเภอศรีราชา จังหวัดชลบุรี แต่เกิดในครอบครัวที่นับถือศาสนาคริสต์นิกายโรมันคาทอลิก มีผลงานชิ้นแรก ถ่ายปกนิตยสาร เธอกับฉัน ปักษ์แรก เมษายน 46 และยังถ่ายภาพนิตยสารอีกหลายชิ้น จากนั้นเซ็นสัญญากับค่ายอาร์เอส มีผลงานแสดงภาพยนตร์ ปล้นนะยะ (2547) ต่อมาได้เซ็นสัญญากับทางบรอดคาซท์ ไทย  เทเลวิชั่น มีผลงานละครเป็นที่รู้จักหลายเรื่อง เช่น ยุทธการหักคานทอง , ลิขิตกามเทพ , หยกลายเมฆ ฯลฯ จากนั้นย้ายมาเซ็นสัญญากับทาง สถานีโทรทัศน์สีกองทัพบกช่อง 7 โดยเซ็นสัญญา 3 ปีกับค่าย ดาราวิดีโอ จำกัด ผลงานดีเด่นของเขาเริ่มตั้งแต่มาหยารัศมี ในปี พ.ศ. 2554 และล่าสุดนิยมกับบทร้ายจากละคร อุบัติเหตุ ในปี พ.ศ. 2555 ทำให้เขาได้รับบทร้ายอย่างต่อเนื่องถึง 3 เรื่องด้วยกัน ในปี พ.ศ. 2556 คือ วันนี้ที่รอคอย, ธิดาพญายม, สุภาพบุรุษลูกผู้ชาย

## ผลงาน
### ละครโทรทัศน์

### ละครสั้น
* 2556 ฟ้ามีตา ตอน วันที่ไม่รักกัน รับบท พลุ
* 2557 ยมบาลเจ้าขา ตอน ความรักของพ่อ รับบท ธนา
* 2557 รักเต็มบ้าน  รับบท เอก (รับเชิญ) ตอน ร้อยตำรวจเอก
* 2561 ฟ้ามีตา ตอน หลุมหลบภัย รับบท แป๊ะ
* 2562 ฟ้ามีตา ตอน มนุษย์เมีย รับบท โด่ง 
* 2562 ฟ้ามีตา ตอน คนดี...เป็นศรีเรือน รับบท ป้อง
* 2563 ฟ้ามีตา ตอน เจ้านายที่รัก รับบท อ๊อด
* 2564 ฟ้ามีตา ตอน โลกทิพย์  รับบท หนุ่ม
* 2565 ฟ้ามีตา ตอน วันที่ไม่รักกัน รับบท จีน
* 2565 ฟ้ามีตา ตอน หล่อแล้วยังไง รับบท กันต์
* 2565 ฟ้ามีตา ตอน อย่าเก็บเอาไว้ทําพันธ์ รับบท รัชช์
* 2566 ฟ้ามีตา ตอน เหยื่อ รับบท ไมค์
* 2566 ฟ้ามีตา ตอน อีนุงตุงนัง รับบท วัฒน์
* 2566 ฟ้ามีตา ตอน ลูกพ่อ รับบท บรรเจิด

### ภาพยนตร์
* ปล้นนะยะ (2547)

### ผลงานเพลง
* เพลงคนคุ้นเคย (เพลงประกอบละครเรื่อง คุณยายสายเดี่ยว)
* เพลงอยากมีแฟนอย่างเธอ (เพลงประกอบละครเรื่อง สาวเปิ่นเจ้าเสน่ห์)

## รางวัล
* รางวัล นักแสดงสมทบชายยอดเยี่ยม จากละครเรื่อง สุภาพบุรุษลูกผู้ชาย จากงาน Drama Award 2013 

## เครื่องราชอิสริยาภรณ์
แอนด์ดรูว์ กรเศก โคนินทร์ ได้รับพระราชทานเครื่องราชอิสริยาภรณ์ ดังนี้

### เครื่องราชอิสริยาภรณ์ต่างประเทศ

* :
**พ.ศ. 2566 -center|80x80pxเครื่องอิสริยยศมุนีสาราภัณฑ์ ชั้นธิบดินทร์

## อ้างอิง

## แหล่งข้อมูลอื่น
* 

หมวดหมู่:ชาวไทยเชื้อสายอังกฤษ
หมวดหมู่:บุคคลจากคณะนิเทศศาสตร์ มหาวิทยาลัยธุรกิจบัณฑิตย์
หมวดหมู่:นักแสดงชายชาวไทย
หมวดหมู่:บุคคลจากอำเภอบางละมุง
หมวดหมู่:ชาวไทยเชื้อสายสหราชอาณาจักร
ตราบุรฉัตร

thumb|ตราบุรฉัตร ( แบบที่นิยมใช้ในปัจจุบัน )**ตราบุรฉัตร** เป็นตราวงกลมทำจากเหล็กหล่อสีแดงน้ำหมาก สร้างขึ้นเพื่อเป็นการน้อมรำลึกถึง พระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพ็ชรอัครโยธิน ในการที่พระองค์ทรงนำรถจักรดีเซลคันแรกมาใช้งานเมื่อปี พ.ศ. 2471 โดยตราบุรฉัตรจะติดข้างรถจักรดีเซลไฟฟ้าทุกคัน

## ประวัติของตราบุรฉัตร
ในงานฉลองกรมรถไฟหลวงครบ 50 ปี เมื่อปี พ.ศ. 2490 ข้าราชการกรมรถไฟหลวง (ต่อมาคือ การรถไฟแห่งประเทศไทย) กลุ่มหนึ่ง ได้สร้างตราวงกลมจารึกพระนาม "บุรฉัตร" ทำด้วยบรอนซ์ ลงสีน้ำหมาก สำหรับติดไว้ด้านข้างรถจักรดีเซลไฟฟ้าทุกคัน รถจักรดีเซลที่ได้ติดตราบุรฉัตรคันแรก คือ รถจักรดีเซลไฟฟ้าซูลเลอร์ รุ่น 735 แรงม้า หมายเลข 651 แต่ต่อมากลุ่มมิจฉาชีพได้ขโมยตราบุรฉัตรไปขาย ทำให้กรมรถไฟต้องเปลี่ยนวัสดุเป็นเหล็กหล่อแทน เพื่อป้องกันการขโมย และในปัจจุบัน มีรถจักรดีเซลไฟฟ้าบางคันได้เปลี่ยนมาใช้ตราบุรฉัตรที่ลงด้วยสีทองแล้ว และในภายหลังได้มีรถจักรบางคันลงตราบุรฉัตรที่ลงด้วยสีทองแดงด้วย

## ดูเพิ่ม
* รถจักร
* พระเจ้าบรมวงศ์เธอ กรมพระกำแพงเพชรอัครโยธิน

## อ้างอิง

* ตราบุรฉัตร จากเว็บรถไฟไทยดอตคอม
* ตรา "บุรฉัตร" 

หมวดหมู่:การรถไฟแห่งประเทศไทย
ทาสใกล้ตาย

**ทาสใกล้ตาย** () เป็นประติมากรรมที่สร้างโดยไมเคิล แอนเจโลประติมากรคนสำคัญชาวอิตาลีของสมัยเรอเนสซองซ์ ที่ปัจจุบันตั้งแสดงอยู่ที่พิพิธภัณฑ์ลูฟร์, ปารีสในประเทศฝรั่งเศส  

ประติมากรรม “ทาสใกล้ตาย” สลักโดยไมเคิล แอนเจโล ราวระหว่างปี ค.ศ. 1513  ถึงปี ค.ศ. 1516 เป็นประติมากรรมคู่กับประติมากรรม “ทาสหัวรั้น” (Rebellious Slave) ที่สร้างขึ้นประดับอนุสรณ์ของสมเด็จพระสันตะปาปาจูเลียสที่ 2 งานชิ้นนี้สลักจากหินอ่อน มีความสูง 2.28 เมตร ข้อมือซ้ายมัดได้กับด้านหลังของคอ และรอบอกมีแถบคาด นอกจากนั้นก็มีลิงที่แกะไว้บางส่วนเกาะอยู่ที่หน้าแข้งซ้าย ซึ่งเป็นสัญลักษณ์ของความเกี่ยวพันกับโลก งานชิ้นนี้ได้รับอิทธิพลมาจาก งานประติมากรรมของประติมากรจากเกาะโรดส์ชื่อ “เลอาโคอันและบุตร” 

ในปี ค.ศ. 1976 นักประวัติศาสตร์ศิลป์ริชาร์ด ฟรายบรรยายประติมากรรมชิ้นนี้ว่าเป็นงานประติมากรรม “เป็นนัยยะว่าเป็นชั่วขณะเมื่อชีวิตยอมจำนนต่อพลังอำนาจของความตายที่เข้ามาอย่างไม่หยุดยั้ง”

## อ้างอิง
 

## ดูเพิ่ม
* ศิลปะเรอเนสซองซ์

หมวดหมู่:มีเกลันเจโล
หมวดหมู่:ประติมากรรมในคริสต์ทศวรรษ 1510
หมวดหมู่:ประติมากรรมสมัยฟื้นฟูศิลปวิทยา
หมวดหมู่:งานสะสมของพิพิธภัณฑ์ลูฟวร์
หมวดหมู่:งานประติมากรรม
การสำรวจด้วยคลื่นไหวสะเทือนแบบสะท้อน

**การสำรวจด้วยคลื่นไหวสะเทือนแบบสะท้อน** () เป็นรูปแบบการสำรวจทางธรณีฟิสิกส์อย่างหนึ่งซึ่งใช้หลักการของวิทยาแผ่นดินไหวในการประมาณสิ่งที่อยู่ใต้ผิวของโลกจากคลื่นแผ่นดินไหวที่สะท้อนกลับมา การสำรวจด้วยวิธีการดังกล่าวจำเป็นต้องอาศัยแหล่งพลังงานกำเนิดแผ่นดินไหวที่อยู่ภายใต้การควบคุม เช่น ไดนาไมต์ เป็นต้น โดยการจดบันทึกเวลาที่ใช้ในการสะท้อนกลับเข้าสู่ตัวรับคลื่น ทำให้การประมาณความลึกของพื้นผิวซึ่งทำให้เกิดการสะท้อนนั้นเป็นไปได้ ซึ่งเป็นวิธีการเดียวกันกับโซนาร์และการหาตำแหน่งของวัตถุโดยใช้เวลาและทิศทาง

## อ้างอิง
* Biography of Henry Salvatori 
* History of reflection seismology in Oklahoma 
* Milson, J., 2005, Field Geophysics, University College of London, Wiley Publications

## แหล่งข้อมูลอื่น
* Reflection Seismology Literature at Seismic Laboratory for Imaging and Modeling 
* Reflection Seismology Literature at Stanford Exploration Project 
* Website of the International Association of Geophysical Contractors
* IAGC/OGP position paper on seismic surveys and marine mammals  (PDF)
* A guide to marine High-Resolution Seismic / Sub-Bottom Profiler acquisition and processing  and image galleries 

หมวดหมู่:การวัดทางวิทยาแผ่นดินไหว
หมวดหมู่:ปิโตรเลียม
ชั้นหินคดโค้ง

**ชั้นหินคดโค้ง** () ที่พบในโลกเป็น การเปลี่ยนลักษณะ อีกอย่างหนึ่งที่เกิดจากผลของความเค้น เป็นการแสดงความเครียดของหินที่เปลี่ยนลักษณะโดยการแสดงออกในรูปของการคดโค้ง โก่งงอ หรือหักพับ

รูปร่างของชั้นหินคดโค้งเป็นไปได้อย่างไร้ขอบเขตและไม่ตายตัว ขนาดของชั้นหินคดโค้งมีทั้งขนาดเล็กแบบดูด้วยตาเปล่าไม่เห็น ขนาดเท่ากำมือ หรือใหญ่ จนสามารถปรากฏในภาพถ่ายทางอากาศ หรือภาพถ่ายโทรสัมผัส

การที่จะทำให้เข้าใจว่าหินที่ปรากฏบนพื้นผิวโลกอาศัยเกิดการโค้งงอได้ คงจะเป็นเรื่องเหลือเชื่อ เพราะลักษณะของพื้นผิวของเปลือกโลกส่วนบนที่สัมผัสกับอากาศ ซึ่งเป็นส่วนที่มีลักษณะทางพฤติกรรมของหินแบบเปราะ การที่จะเกิดชั้นหินคดโค้งได้ต้องเกิดในสภาวะที่เป็นแบบอ่อนนิ่ม หินต้องมีลักษณะเคลื่อนไหวและยืดได้คล้ายดินเหนียวอุ้มน้ำ, ขี้ผึ้ง, ยางยืด หรือพลาสติก

หมวดหมู่:ธรณีวิทยาโครงสร้าง
บิวตีฟูล, เดอร์ตี, ริช

"**บิวตีฟูล, เดอร์ตี, ริช**" () คือเพลงของเลดี้ กาก้า นักร้องสาวชาวอเมริกันในอัลบั้ม *[[เดอะเฟม]]* อัลบั้มแรกของเธอ ออกจำหน่ายในรูปแบบซิงเกิลเพื่อการประชาสัมพันธ์ (promotional single) ของอัลบั้มเมื่อวันที่ 16 กันยายน พ.ศ. 2551 เป็นเพลงแนวอัปเทมโป แดนซ์ป๊อปโดยมีการใช้เครื่องประสมเสียง (synthesizer) จำนวนมาก เนื้อเพลงมีเนื้อหาเกี่ยวกับประสบการณ์ของกาก้าในฐานะศิลปินที่ต้องดิ้นรนต่อสู้ในโลเวอร์อีสต์ไซด์ เธอกล่าวว่าเธอประพันธ์เพลงนี้ "ขณะที่ใช้ยาเป็นจำนวนมาก" และ "พยายามจะหาทางออก" 

เพลงนี้ได้รับการยกย่องจากนักวิจารณ์ โดยชมเชยด้านเนื้อเพลงและความสนุกสนานของบทเพลง เพลงนี้ประสบความสำเร็จทางการค้าเพียงเล็กน้อย โดยขึ้นอันดับสูงสุดในลำดับที่ 83 ของชาร์ตซิงเกิลแห่งสหราชอาณาจักร เพลงนี้ได้ออกเผยแพร่มิวสิกวิดีโอใน 2 ฉบับ ฉบับแรกคือฉบับตัดต่อคลิปจากซีรีส์เรื่อง *[[เดอร์ตี เซ็กซี มันนี]]* ของช่อง ABC ในสหรัฐอเมริกาโดยออกเผยแพร่เพื่อประชาสัมพันธ์การแสดงของเธอ อีกหนึ่งฉบับคือมิวสิกวิดีโอฉบับเต็ม ทั้งสองฉบับประกอบด้วยกาก้าและนักเต้นโดยถ่ายในหลายๆจุดของแมนชั่นและเผาธนบัตร 

กาก้าแสดงสดเพลงนี้ในหลายครั้ง รวมถึงคอนเสิร์ตทัวร์เดอะเฟมบอลซึ่งเป็นคอนเสิร์ตทัวร์ครั้งแรกของเธอ กาก้าแสดงโดยสวมชุดเกาะอกในแบบอนาคตกาลพร้อมดิ้นประดับชุดทรงสามเหลี่ยมสีเงิน การแสดงได้รับการยกย่องจากนักวิจารณ์ในเรื่องของเสียงกาก้าที่ "แข็งแกร่ง" และพลังของเธอ และทำให้จุดเริ่มต้นของการแสดงนั้นดีเยี่ยม

## ชาร์ต

## การรับรอง

## อ้างอิง

หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2551
หมวดหมู่:เพลงของเลดีกากา
หมวดหมู่:เพลงอเมริกัน
รับบี

[thumb|250px|ราไบ[โมเช ไฟน์สไตน์ผู้นำคนสำคัญของศาสนายูดาห์ออร์ทอดอกซ์ของครึ่งหลังของคริสต์ศตวรรษที่ 20]]

**รับบี** ( *รับบี*;  , *แรบาย*)  เป็นภาษาฮิบรูแปลว่า “อาจารย์” เป็นคำที่ใช้ในศาสนายูดาห์ที่หมายถึงผู้สอนศาสนา

คำว่า “rabbi”  มีรากมาจากภาษาฮิบรูว่า “רַב” หรือ “rav” ที่ในคัมภีร์ฮีบรูหมายความว่า “ยิ่งใหญ่” หรือ “เป็นที่เคารพ” คำนี้มีรากมาจากรากภาษากลุ่มเซมิติก R-B-B เทียบเท่ากับภาษาอาหรับ  “ربّ” หรือ “rabb” ที่แปลว่า “lord” ที่โดยทั่วไปเป็นการเอ่ยถึงพระเจ้าทางโลกด้วย เพื่อเป็นการแสดงความนับถือบางครั้งรับบีผู้มีชื่อเสียงก็จะเรียกกันว่า “The Rav.” 

รับบีไม่ใช่งานอาชีพตามคัมภีร์โทราห์ ฉะนั้นจึงไม่มีการใช้ตำแหน่งที่เกี่ยวข้องเช่น “Rabban” “Ribbi” หรือ “Rab” เพื่อกล่าวถึงนักปราชญ์ในบาบิโลเนียหรือในอิสราเอล  แม้แต่ศาสดาผู้มีความสำคัญในพระคัมภีร์ก็ยังไม่เรียกว่ารับบี แต่เรียกว่า “ฮักไก” ตำแหน่ง “รับบัน” หรือ “รับบี” เริ่มใช้กันเป็นครั้งแรกในคัมภีร์ฮีบรูในมิชนาห์ (ราว 200 ปีก่อนคริสต์ศักราช) คำนี้ใช้เป็นครั้งแรกสำหรับรับบันกามาลิเอลผู้อาวุโส (Rabban Gamaliel the elder), ราบันซิเมอันลูกชาย และโยฮานัน เบน ซัคไค ซึ่งต่างก็เป็นประธานสภาซันเฮดริน  คำนี้ในภาษากรีกพบในพระวรสารนักบุญมัทธิว พระวรสารนักบุญมาระโก และพระวรสารนักบุญยอห์นในพันธสัญญาใหม่เมื่อกล่าวถึงพระเยซู.

การพัฒนาความคิดเกี่ยวกับรับบีเริ่มขึ้นในสมัยฟาริสีและทาลมุด เมื่อปรจารย์มาประชุมกันเพื่อร่างกฎเกี่ยวกับศาสนายูดาห์ทั้งทางภาษาเขียนและภาษาพูด ในคริสต์ศตวรรษที่ผ่านมา หน้าที่ของรับบีก็ยิ่งเพิ่มความมีอิทธิพลมากขึ้น ที่ทำให้เกิดคำใหม่ๆ เช่น “รับบีแท่นเทศน์” (pulpit rabbi) และในคริสต์ศตวรรษที่ 19 หน้าที่ของราไบก็รวมการเทศนา, การให้คำปรึกษา และ การเป็นผู้แทนชองประชาคมในโลกภายนอกก็เพิ่มความสำคัญขึ้นเป็นลำดับ

ในนิกายต่าง ๆ ของศาสนายูดาห์ ข้อกำหนดเกี่ยวกับกฎเกณฑ์ในการแต่งตั้งรับบีก็แตกต่างกันออกไป หรือกฎที่ใครควรจะเรียกว่าเป็นรับบี

## อ้างอิง

## ดูเพิ่ม
* ศาสนายูดาห์

## แหล่งข้อมูลอื่น
*''Rabbi'', Jewishencyclopedia.com

หมวดหมู่:ศาสนายูดาห์
เอลวิสอิสแบ็ก!

***เอลวิสอิสแบ็ก!*** () เป็นผลงานอัลบั้มชุดที่ 10 ของเอลวิส เพรสลีย์ ออกโดยค่ายอาร์ซีเอวิกเตอร์ ในระบบเสียงโมโนและสเตอริโอ เมื่อเดือนเมษายน ค.ศ. 1960 โดยได้บันทึกเสียงเมื่อวันที่ 20 มีนาคม และ 3 เมษายน ค.ศ. 1960 ที่อาร์ซีเอสตูดิโอบี ในแนชวิล รัฐเทนเนสซี เป็นอัลบั้มแรกของเพรสลีย์ที่ออกในระบบเสียงสเตอริโอ อัลบั้มติดอันดับ 2 บนชาร์ตท็อปป็อปอัลบั้ม

## อ้างอิง

หมวดหมู่:อัลบั้มเพลงในปี พ.ศ. 2503
หมวดหมู่:อัลบั้มเพลงของเอลวิส เพรสลีย์
อะฮาร์ดเดส์ไนต์ (อัลบั้ม)

**อะฮาร์ดเดส์ไนต์** () เป็นสตูดิโออัลบั้มชุดที่ 3 ของวงเดอะบีตเทิลส์ ออกขายเมื่อวันที่ 10 กรกฎาคม ค.ศ. 1964 เป็นอัลบั้มเพลงประกอบภาพยนตร์เรื่อง *[[A Hard Day's Night (film)|A Hard Day's Night]]* ส่วนอัลบั้มนี้ในฉบับอเมริกันออกขายเมื่อวันที่ 26 มิถุนาน ค.ศ. 1964 กับสังกัดยูไนเต็ดอาร์ทิสเรเคิดส์ กับเพลงที่แตกต่างกัน 

ชื่ออัลบั้ม เกิดขึ้นโดยบังเอิญโดยมือกลอง ริงโก สตาร์ จากบทสัมภาษณ์ของจอห์น เลนนอนในปี 1980 กับนิตยสารเพลย์บอย บอกว่า "ผมกำลังกลับบ้าน กำลังอยู่ในรถ และดิ๊ก เลสเตอร์ (ผู้กำกับภาพยนตร์) ได้แนะนำให้ใช้ชื่อ 'Hard Day's Night' ที่ริงโกได้พูดออกมา ผมเคยใช้คำนี้ในหนังสือของผม 'In His Own Write' แต่มันกลายเป็นคำบังเอิญของริงโก"

ในปี 2000 นิตยสารคิว ให้ *อะฮาร์ดเดส์ไนต์* ติดอันดับ 5 ในการจัดอันดับ 100 อัลบั้มอังกฤษที่ยอดเยี่ยมที่เคยมีมา ในปี 2003 ติดอันดับ 388 ของการจัดอันดับในนิตยสารโรลลิงสโตนในหัวข้อ 500 อัลบั้มทียอดเยี่ยมที่สุดตลอดกาล

## หมายเหตุ

## อ้างอิง

* 
* 
* 
*
* 
* 
* 
*
* 
* 
* 
* 
* 
* 
* 

## แหล่งข้อมูลอื่น
*Beatles comments on each song
*Recording data and notes on mono/stereo mixes and remixes 

หมวดหมู่:อัลบั้มเพลงในปี พ.ศ. 2507
หมวดหมู่:อัลบั้มเพลงของเดอะบีตเทิลส์
ดิแอนิมัลส์

**ดิแอนิมอลส์** () เป็นกลุ่มดนตรีสัญชาติอังกฤษในยุคคริสต์ทศวรรษ 1960 เป็นที่รู้จักในสหรัฐอเมริกา โดยเป็นส่วนหนึ่งของการเคลื่อนไหวบริติชอินเวชัน เป็นที่รู้จักในเรื่องการใช้ดนตรีอย่าง ความกล้าหาญซึ่งมีจังหวะหนัก ช้าและเศร้า และเสียงร้องที่ดูลึกของหัวหน้าวง อีริก เบอร์ดอน มีเพลงประจำวงอย่าง "The House of the Rising Sun", "Sky Pilot" และ "We Gotta Get out of This Place" 

วงดิแอนิมอลส์มีการเปลี่ยนสมาชิกหลายครั้งและเป็นที่รู้จักในฐานะทำให้เพลงไซเคเดลิกร็อกเป็นที่รู้จัก ก่อนที่จะหายไปในปลายทศวรรษ พวกเขากลับมาอีกครั้งในปี 1983 และได้เริ่มออกเวิลด์ทัวร์ ในต้นปี 1984 ก็แตกวงไป พวกเขามีการรวมตัวกันใหม่หลายครั้งโดยสมาชิกดั้งเดิม โดยมีเบอร์ดอนและมือกลองดั้งเดิม จอห์น สตีล ออกทัวร์ร่วมกัน ในวงแอนิมอลส์ใหม่ ในชื่อ อีริก เบอร์ดอนแอนด์ดิแอนิมอลส์ และแอนิมอลส์แอนด์เฟรนส์ ตามลำดับ

หมวดหมู่:กลุ่มดนตรีร็อกสัญชาติอังกฤษ
หมวดหมู่:วงกลุ่มห้าสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2506
ฟุตบอลชิงถ้วยพระราชทานประเภท ข. ประจำปี 2552

การแข่งขันฟุตบอลถ้วยพระราชทาน ถ้วย ข ประจำปี 2552 ได้จัดการแข่งขันขึ้นระหว่างวันที่ 29 เม.ย. - 2553 มีจำนวนทีมที่เข้าร่วมการแข่งขันทั้งสิ้น 16 ทีม แบ่งการแข่งขันรอบแรกออกเป็น 4 สาย ทำการแข่งขันแบบกันหมด ทีมที่ได้อันดับหนึ่งและสองของแต่ละสาย จะได้เข้ารอบต่อไป โดยรอบแรกจะทำการแข่งขันสองสนาม ที่สนามแสนสิริ พุทธมณฑล สาย 2 และ สนามกีฬา ม.มหิดล ศาลายา

ทีมที่ได้ตำแหน่งชนะเลิศและรองชนะเลิศ จะได้เลื่อนชั้นขึ้น ลีกภูมิภาค ดิวิชั่น 2 แต่ทั้งนี้ต้องดูสภาพความพร้อมของทีม และปัจจัยต่างๆ หากยังไม่พร้อมก็ได้เล่น ฟุตบอลถ้วยพระราชทาน ถ้วย ข ต่อไป

## รายชื่อสโมสร

## ผลการแข่งขันรอบแรก
### สาย 1

* เจ.ดับบลิว.กรุ๊ป และ พณิชยการราชดำเนินธนบุรี มี 5 คะแนนเท่ากัน จึงต้องดูผลการแข่งขันที่พบกัน ซึ่งทั้งคู่ยังเสมอกัน จึงต้องจับสลากเพื่อหาทีมอันดับที่ 1 และ อันดับที่ 2 ซึ่งปรากฏว่า เจ.ดับบลิว.กรุ๊ป ได้อันดับที่ 1 ส่วน พณิชยการราชดำเนินธนบุรี ได้อันดับที่ 2

----

----

----

----

----

### สาย 2

----

----

----

----

----

### สาย 3

----

----

----

----

----

### สาย 4

* ม.ราชภัฏเทพสตรี ลพบุรี และ ม.ธนบุรี มี 7 คะแนนเท่ากัน จึงต้องดูผลการแข่งขันที่พบกัน ซึ่งทั้งคู่ยังเสมอกัน จึงต้องจับสลากเพื่อหาทีมอันดับที่ 1 และ อันดับที่ 2 ซึ่งปรากฏว่า ม.ราชภัฏเทพสตรี ลพบุรี ได้อันดับที่ 1 ส่วน ม.ธนบุรี ได้อันดับที่ 2

----

----

----

----

----

## รอบสอง

----

----

----

## รอบรองชนะเลิศ

----

## รอบชิงชนะเลิศ

* หน่วยบัญชาการนาวิกโยธิน และ กองเรือยุทธการ เลื่อนชั้นขึ้น  ลีกภูมิภาค ดิวิชั่น 2
แต่ทั้งนี้ทั้งนั้น ทั้งสองทีมต้องทำทีมให้พร้อมจะเป็นฟุตบอลอาชีพ เช่น มีสนามเหย้า มีพื้นสนามที่มาตรฐาน มีอัฒจันทร์ มีรั้วกั้น และต้องเป็นไปตามหลักเกณฑ์ที่ทางสมาคมฟุตบอลแห่งประเทศไทยได้วางไว้

หมวดหมู่:การแข่งขันฟุตบอลในประเทศไทย
หมวดหมู่:ฟุตบอลไทยในปี พ.ศ. 2553
แอดดิกเท็ดทูยู

**แอดดิกเท็ดทูยู** เป็นผลงานซิงเกิลเพลงญี่ปุ่นที่ 4 ของฮิกะรุ อุตะดะ เปิดตัวด้วยยอดวางจำหน่ายสูงกว่า 1 ล้านแผ่น ครองอันดับ 1 ในโอริกอนชาร์ตนานถึง 2 สัปดาห์ ถูกจัดอันดับให้เป็นซิงเกิลที่มียอดวางจำหน่ายในสัปดาห์แรกสูงสุดเป็นอันดับ 6

## รายการเพลง

#"Addicted to You" (Up-in-Heaven mix) - 5:19
#"Addicted to You" (Underwater mix) - 6:17
#"Addicted to You" (Up-in-Heaven mix) (instrumental) - 5:21
#"Addicted to You" (Underwater mix) (instrumental) - 6:14

## Charts
;โอริกอนชาร์ต

หมวดหมู่:ซิงเกิลในปี พ.ศ. 2542
หมวดหมู่:เพลงญี่ปุ่น
หมวดหมู่:เพลงของฮิการุ อูตาดะ
หมวดหมู่:ซิงเกิลอันดับที่ 1 ออริกอนชาร์ต
เวต & ซี:ริค

"**เวต & ซี:ริค**" ()  เป็นผลงานซิงเกิลเพลงญี่ปุ่นที่ 5 ของฮิคารุ อุทาดะ 

## รายการเพลง
* เวอร์ชันซีดี
# Wait & See: Risk (Wait & See ～リスク～) - 4:49
# Hayatochiri (はやとちり) - 4:15
# Fly Me to the Moon (In Other Words) - 3:23 
# Wait & See: Risk (Baton Girl Mix) - 4:50
# Wait & See: Risk (Original Karaoke) - 4:48

* เวอร์ชันดีวีดี
# Wait & See: Risk
# Making of Wait & See: Risk

## ชาร์ต

หมวดหมู่:ซิงเกิลในปี พ.ศ. 2543
หมวดหมู่:เพลงญี่ปุ่น
หมวดหมู่:เพลงของฮิการุ อูตาดะ
หมวดหมู่:ซิงเกิลอันดับที่ 1 ออริกอนชาร์ต
กัวปิโอ

230px|thumb|right|ที่ว่าการเมืองกัวปิโอ
**กัวปิโอ** เป็นเมืองหนึ่งของประเทศฟินแลนด์มีพื้นที่ทั้งหมด 1,728.54 ตารางกิโลเมตร และมีประชากร 92,642 คน เป็นเมืองใหญ่อันดับ 9 ของฟินแลนด์

หมวดหมู่:เมืองในประเทศฟินแลนด์
หมวดหมู่:ราชรัฐฟินแลนด์
ท่าอากาศยานอาโอโมริ

**ท่าอากาศยานอาโอโมริ** () เป็นท่าอากาศยานระดับสามในญี่ปุ่น ตั้งอยู่ที่เมืองอาโอโมริ จังหวัดอาโอโมริ ประเทศญี่ปุ่น

## สายการบินและจุดหมายปลายทาง
* เจแปนแอร์ไลน์ (นาโงยา - เซนแทรร์, โอซะกะ - อิตะมิ, ซัปโปโร - ชิโตเสะ, โตเกียว - ฮะเนดะ)
* โกเรียนแอร์ (โซล - อินชอน)

## ดูเพิ่ม
* รายชื่อท่าอากาศยานในประเทศญี่ปุ่น

## อ้างอิง

## แหล่งข้อมูลอื่น
* แนะนำท่าอากศยาน โดย เจแปนแอร์ไลน์

อาโอโมริ
หมวดหมู่:สิ่งก่อสร้างในอาโอโมริ
หมวดหมู่:ท่าอากาศยานที่ก่อตั้งในปี พ.ศ. 2507
คณะดุริยางคศาสตร์ มหาวิทยาลัยศิลปากร

**คณะดุริยางคศาสตร์ มหาวิทยาลัยศิลปากร** () เป็นคณะวิชาลำดับที่ 10 ของ มหาวิทยาลัยศิลปากร และโรงเรียนดนตรีแห่งที่สองของประเทศไทยต่อจากวิทยาลัยดุริยางคศิลป์ (มหิดล) ก่อตั้งขึ้นเมื่อ พ.ศ. 2541

## ประวัติ

"คณะดุริยางคศาสตร์" เริ่มก่อตั้งขึ้นเมื่อ พ.ศ. 2541 ภายใต้ชื่อ "โครงการจัดตั้งคณะดุริยางคศาสตร์ มหาวิทยาลัยศิลปากร" โดยดำริของ ศาสตราจารย์ ดร. ตรึงใจ บูรณสมภพ อดีตอธิการบดี มหาวิทยาลัยศิลปากร ด้วยความร่วมมือจากบุคคลในวงการดนตรีหลายท่าน นับเป็นคณะวิชาลำดับที่ 10 ของมหาวิทยาลัยศิลปากร มีผู้อำนวยการคนแรก คือ เรืออากาศตรี ศาสตราจารย์พิเศษ ดร. แมนรัตน์ ศรีกรานนท์ ศิลปินแห่งชาติ

คณะดุริยางคศาสตร์ เปิดรับนักศึกษารุ่นแรกในปีการศึกษา 2542 เปิดสอนเพียงหลักสูตรเดียว คือ ดุริยางคศาสตรบัณฑิต ต่อมาในปีการศึกษา 2543 เปิดสอนหลักสูตรดุริยางคศาสตรบัณฑิต สาขาวิชาดนตรีแจ๊ส ปีการศึกษา 2546 เปิดสอนหลักสูตรดุริยางคศาสตรบัณฑิต สาขาวิชาดนตรีเชิงพาณิชย์ เพิ่มขึ้นเป็นหลักสูตรที่สาม และในปีการศึกษา 2552 คณะดุริยางคศาสตร์เปิดสอนหลักสูตรในระดับบัณฑิตศึกษาเพิ่มขึ้นอีก 1 หลักสูตร คือ หลักสูตรดุริยางคศาสตรมหาบัณฑิต สาขาวิชาสังคีตวิจัยและพัฒนา ปีการศึกษา 2562 เปิดหลักสูตรปรัชญาดุษฎีบัณฑิต  สาขาวิชาสังคีตวิจัยและพัฒนา

คณะดุริยางคศาสตร์ จัดการเรียนการสอนควบคู่ไปกับการให้นักศึกษาได้มีประสบการณ์จริงในวิชาที่เรียน โดยเน้นสนับสนุนการจัดกิจกรรม เพื่อให้นักศึกษาได้ออกแสดงดนตรีต่อหน้าสาธารณชน ณ สถานศึกษาและสถานที่สำคัญอื่น ๆ อย่างสม่ำเสมอ ซึ่งนับเป็นการบริการวิชาการ และส่งเสริมประสบการณ์วิชาชีพดนตรีที่สามารถตอบสนองความต้องการของสังคม ชุมชน ประเทศชาติและนานาชาติได้

วิสัยทัศน์ = คณะดุริยางคศาสตร์ ผู้นำด้านดนตรีสร้างสรรค์ นำนวัตกรรม สร้างบัณฑิตดนตรีวิถีศิลปากร

พันธกิจ 

* M1. ผลิตบัณฑิตที่เป็นเลิศ สามารถสร้างสรรค์งานที่มีคุณภาพ มีความเป็นมืออาชีพ มีคุณธรรมและจริยธรรม 
* M2. ส่งเสริม งานวิจัย งานสร้างสรรค์ และงานนวัตกรรม ทางดนตรีที่เป็นประโยชน์กับสังคม และสามารถต่อยอดสู่การสร้างมูลค่าทางเชิงพาณิชย์ 
* M3. สนับสนุนงานบริการวิชาการและงานทำนุบำรุงศิลปวัฒนธรรมบูรณาการกับความเป็นเอกลักษณ์ไทย สร้างความเข้มแข็งให้กับวงการดนตรีประเทศไทย 
* M.4 ส่งเสริม สนับสนุน เข้าถึงนักศึกษาเป็นมิตร เข้าใจ ใส่ใจในการให้บริการทั้งสายงานวิชาการและสายงานสนับสนุน

## หน่วยงาน

*สำนักงานเลขานุการคณะ 
*สาขาวิชาดนตรีแจ๊ส 
*สาขาวิชาดนตรีเชิงพาณิชย์ 
*สาขาวิชาธุรกิจดนตรีและบันเทิง 
*สาขาวิชาการแสดงดนตรี 
*สาขาสังคีตวิจัยและพัฒนา 

## หลักสูตร

## ทำเนียบคณบดี

* **หมายเหตุ** ตำแหน่งทางวิชาการในระหว่างที่ดำรงตำแหน่งในขณะนั้น

## อ้างอิง

## ดูเพิ่ม

* มหาวิทยาลัยศิลปากร
* รายชื่อคณะศิลปกรรมศาสตร์ในประเทศไทย

## แหล่งข้อมูลอื่น

* เว็บไซต์คณะดุริยางคศาสตร์ มหาวิทยาลัยศิลปากร 
* เฟซบุ๊กคณะดุริยางคศาสตร์ มหาวิทยาลัยศิลปากร

ศิลปากร
ศิลปากร
ดุริยางคศาสตร์
หมวดหมู่:สถานศึกษาในเขตตลิ่งชัน
วิทยาลัยนานาชาติ มหาวิทยาลัยศิลปากร

**วิทยาลัยนานาชาติ มหาวิทยาลัยศิลปากร** (; อักษรย่อ: SUIC) เป็นคณะวิชาลำดับที่ 14 ของมหาวิทยาลัยศิลปากร ก่อตั้งขึ้นเมื่อ พ.ศ. 2546

## ประวัติ

มหาวิทยาลัยศิลปากร ได้ตระหนักถึงอิทธิพลของโลกาภิวัฒน์ที่มีบทบาทเพิ่มมากขึ้น และส่งผลกระทบต่อสังคมในยุคปัจจุบัน จึงได้ก่อตั้ง "วิทยาลัยนานาชาติ" ขึ้นใน พ.ศ. 2546 เพื่อนำเสนอหลักสูตรที่มีคุณภาพและที่ดำเนินการเรียนการสอนเป็นภาษาอังกฤษ ในช่วงระยะแรกของการดำเนินการวิทยาลัยนานาชาติเปิดดำเนินการเรียนการสอน ณ วิทยาเขตสารสนเทศเพชรบุรี ในปีการศึกษา 2546 ต่อมาได้ขยายพื้นที่การศึกษามายังสำนักงานอธิการบดี ตลิ่งชัน ในปีการศึกษา 2548 และได้เช่าพื้นที่ในบริเวณใกล้เคียงกับสำนักงานอธิการบดี ตลิ่งชัน และในปีการศึกษา 2561 วิทยาลัยนานาชาติได้เช่าพื้นที่ ณ อาคาร กสท.โทรคมนาคม (บางรัก) เพื่อเพิ่มประสิทธิภาพการเรียนการสอนหลักสูตรของทุกหลักสูตร เนื่องจากอยู่ในที่ตั้งของพื้นที่ธุรกิจ เอื้อให้นักศึกษามีโอกาสศึกษาดูงาน หรือฝึกประสบการณ์ในสถานประกอบการ ยังมีสิ่งอำนวยความสะดวกอื่นๆ ให้กับนักศึกษา เช่น  แหล่งเรียนรู้ด้านการออกแบบและความคิดสร้างสรรค์ (TCDC: Thailand Creative & Design Center)

วิทยาลัยนานาชาติ ได้เปิดหลักสูตรการจัดการโรงแรม ระดับปริญญาตรี (ปริญญาร่วม 2 สถาบัน) โดยร่วมมือกับสถาบันวาแตล ประเทศฝรั่งเศส โดยในปีแรก มีนักเรียนทั้งหมด 30 คน ต่อมาใน พ.ศ. 2547 ได้เปิดหลักสูตรเพิ่ม 2 หลักสูตรคือ หลักสูตรปริญญาตรีสาขาการออกแบบสื่อสารดิจิทัล (ปริญญาร่วม 2 สถาบัน) โดยร่วมมือกับมหาวิทยาลัยเบอร์มิงแฮมซิตี้ ประเทศอังกฤษ และหลักสูตรปริญญาโทบริหารธุรกิจ สาขาการโรงแรมและการท่องเที่ยว (เป็นหลักสูตรปริญญาโทร่วม 2 สถาบัน โดยร่วมกับสถาบันวาแตล ประเทศฝรั่งเศส) ปริญญาโทการจัดการธุรกิจระหว่างประเทศ โดยร่วมมือจัด Work Study Tour กับมหาวิทยาลัยเทคโนโลยีซิดนีย์ ประเทศออสเตรเลีย

ในวงการการโรงแรม องค์กรและบริษัทต่าง ๆ ยอมรับถึงคุณภาพ และความสามารถของนักเรียนจากวิทยาลัยนานาชาติ และในขณะเดียวกันก็ชื่นชมกับหลักสูตรการเรียนการสอนที่มีประสิทธิภาพ ด้วยเหตุนี้ วัตถุประสงค์หลักของวิทยาลัยนานาชาติคือการนำเสนอ และสอนหลักสูตรมืออาชีพที่มีประสิทธิภาพอย่างต่อเนิ่อง และขยายเพิ่มมากขึ้นในอนาคตอันใกล้นี้ อีกเป้าหมายหนึ่งของวิทยาลัยฯ คือการทำงานอย่างใกล้ชิดกับโรงเรียน หน่วยงานราชการและเอกชน โดยการนำเสนอหลักสูตรการอบรมต่าง ๆ

## หน่วยงาน

* สำนักงานวิทยาลัย
* สาขาวิชาบริหารธุรกิจ
* สาขาวิชาศิลปะและการออกแบบ
* สาขาวิชาภาษา

## หลักสูตร

## ทำเนียบคณบดี

* **หมายเหตุ** ตำแหน่งทางวิชาการในระหว่างที่ดำรงตำแหน่งในขณะนั้น

## อ้างอิง

## ดูเพิ่ม

* มหาวิทยาลัยศิลปากร
* สถาบันอุดมศึกษานานาชาติ
* รายชื่อคณะบริหารธุรกิจและการบัญชีในประเทศไทย
* รายชื่อคณะศิลปกรรมศาสตร์ในประเทศไทย

## แหล่งข้อมูลอื่น

* เว็บไซต์วิทยาลัยนานาชาติ มหาวิทยาลัยศิลปากร 
* เฟซบุ๊กวิทยาลัยนานาชาติ มหาวิทยาลัยศิลปากร

ศิลปากร
ศิลปากร
ศิลปากร
นานาชาติ
ไข้ดำแดง

**ไข้ดำแดง** หรือ **ไข้อีดำอีแดง** เป็นโรคติดเชื้อที่เกิดจากการติดเชื้อสเตร็ปโตคอคคัสชนิดเอ ผู้ป่วยจะมีอาการเจ็บคอ มีไข้ ปวดศีรษะ ต่อมน้ำเหลืองโต และมีผื่นซึ่งมีลักษณะเฉพาะ คือเป็นผื่นแดงนูนให้สัมผัสคล้ายกระดาษทราย ลิ้นอาจเปลี่ยนเป็นสีแดงและตะปุ่มตะป่ำคล้ายผลสตรอว์เบอร์รี่ ผู้ป่วยส่วนใหญ่เป็นเด็กอายุ 5-15 ปี

ผู้ป่วยโรคคออักเสบจากเชื้อสเตร็ปหรือติดเชื้อสเตร็ปที่ผิวหนังจำนวนหนึ่งจะเกิดโรคนี้ตามมาในภายหลัง เชื้อแบคทีเรียที่เป็นสาเหตุสามารถติดต่อกันได้ผ่านการไอหรือจาม นอกจากนี้ยังสามารถติดผ่านการสัมผัสพื้นผิวหรือวัตถุที่ผู้ป่วยสัมผัสได้หากสัมผัสแล้วเอามือมาโดนจมูกหรือปาก ผื่นที่พบในผู้ป่วยโรคนี้เกิดจากสารพิษอีริโธรเจนิกที่ถูกสร้างขึ้นมาจากแบคทีเรียนี้ การวินิจฉัยส่วนใหญ่ทำโดยดูจากผลเพาะเชื้อที่ป้ายจากคอของผู้ป่วย

## อ้างอิง

หมวดหมู่:กุมารเวชศาสตร์
หมวดหมู่:ภาวะเกี่ยวกับผิวหนังซึ่งสัมพันธ์กับการติดเชื้อแบคทีเรีย
หมวดหมู่:โรคติดเชื้อแบคทีเรีย
โยเกิร์ตติ้ง

**โยเกิร์ตติ้ง** (; ) เป็นเกมแนว MMORPG ทั่วๆ ไป ที่ถูกสร้างและร่วมพัฒนากันมาก่อนโดย Neo Wiz และ Entikkus Usoputo ลักษณะโดยรวมของเกมจะเป็นเกมแนว RPG กึ่ง Action ประกอบกับกลิ่นไอแฟนตาซี ที่ได้พัฒนาโดยระบบกราฟิก เทคนิค 2 มิติกึ่ง 3 มิติ จากการวาดภาพตัวการ์ตูนแล้วนำไป Render ด้วยระบบคอมพิวเตอร์ ภาพและการเคลื่อนไหวที่ได้จึงออกมาแปลกกันอยู่บ้างสักเล็กน้อย หากเทียบกับเกมอื่น ๆ ทั่ว ๆ ไป ซึ่งผู้พัฒนาก็ได้เน้นถึงความแปลกใหม่นี้ว่า จะช่วยสร้างสีสันให้กับเกมออนไลน์ในปัจจุบันได้เป็นอย่างดี

ปัจจุบันเกม **โยเกิร์ตติ้ง** () หยุดการพัฒนาเนื่องจากปัญหาบางประการภายในบริษัท ซึ่งประเทศเกาหลี ยุติการให้บริการเมื่อ ปี 2008 ประเทศญี่ปุ่น ยุติการให้บริการเมื่อวันที่ 14 พฤษภาคม 2010 และประเทศไทย ยุติการให้บริการในวันที่ 29 มีนาคม 2011 

## เนื้อเรื่อง
รถบัสจากถนนทุกสายต่างมุ่งสู่โรงเรียน กิจวัตรประจำวันของนักเรียนที่นี่ก็เหมือนกับเช่นทุกๆวันคือ เรียนหนังสือ ทำการบ้าน และถ้าเสียงระฆังดัง บอกเวลาเลิกเรียนทุกครั้ง นักเรียนทุกคนก็วิ่งกรูกันไปร้านขายของทันที จู่ๆวันหนึ่ง ก็เกิดความเงียบอย่างผิดปกติขึ้นในโรงเรียน คุณครูหายไปทีละคนสองคน แต่พวกครูที่เหลืออยู่กลับไม่สงสัยอะไร มีเพียงแต่พวกนักเรียนเท่านั้น ที่รู้สึกถึงความเปลี่ยนแปลงนี้ พวกเขาแต่ละคนเฝ้าคิดถึงช่วงเวลาที่โลกสงบสุขดังเช่นที่ผ่านมา และนี่คือจุดเริ่มต้นของการผจญภัยในโลก "โยเกิร์ตติ้ง" 

## จุดเด่น
จุดเด่นหลักของเกมนี้ คือ จุดเด่นด้านกราฟิก ที่ทำออกมาในแนวกึ่ง 3 มิติ จากภาพการ์ตูนน่ารัก แล้วนำมาประกอบเข้ากับฉากที่เป็น 3 มิติ ซึ่งทำให้ภาพที่ได้เด่นขึ้น และการเคลื่อนไหวจึงออกมาดูนุ่มนวลสมจริงสมจัง และเร้าใจ ซึ่งเทคนิคนี้ก็เคยมีการทำออกมาเป็นเกมหลายเกมกันมาก่อนแล้ว และได้ถูกปรับปรุงให้เข้ากับเกม MMORPG นาม Yogurting นี้ได้อย่างดี

จุดเด่นที่รองลงมาก็คือตัวละคร โดยตัวละครนี้ ผู้เล่นจะสามารถกำหนดความสามารถให้เป็นไปได้หลากหลายแนวทาง การสร้างตัวละครก็เริ่มจากเลือกหน้าตา ทรงผม แล้วก็ปรับค่าความสามารถให้เหมาะสมตามความถนัด โดยเริ่มแรกเมื่อเข้าเล่นเกม ตัวละครทุกตัวจะมีส่วนสูงเท่าๆ กัน แต่พอเล่นไปได้สักระยะหนึ่งก็จะเห็นถึงความเปลี่ยนแปลง ซึ่งถือเป็นจุดเด่นของเกมนั่นก็คือ ตัวละครแต่ละตัวภายใน Yogurting นี้จะมีส่วนสูงไม่เท่ากัน ซึ่งก็หมายความว่า เมื่อเราเล่นนานขึ้น มีประสบการณ์การต่อสู้หรือเลเวลมากขึ้น ตัวเราก็จะสูงตามไปด้วย ต่างจากผู้เล่นใหม่ที่เริ่มต้นก็จะตัวเล็กเป็นธรรมดา ระบบนี้ก็คล้ายกับระบบ Senior หรือรุ่นพี่รุ่นน้องนั่นเอง

## อ้างอิง

## ข้อมูลเพิ่มเติม
* เว็บไซต์ข้อมูลเกมภาษาไทย (ปิดทำการแล้ว) 
* เว็บไซต์เกมของเกาหลี (ปิดทำการแล้ว)
* เว็บไซต์เกมของญี่ปุ่น (ปิดทำการแล้ว)
* เว็บไซต์เกมของไทย (ปิดทำการแล้ว) 
* เว็บไซต์ข้อมูลเกมภาษาญี่ปุ่น (ปิดทำการแล้ว) 

หมวดหมู่:สิ้นสุดในปี พ.ศ. 2554
หมวดหมู่:เกมสำหรับวินโดวส์
หมวดหมู่:เกมออนไลน์
หมวดหมู่:วิดีโอเกมที่พัฒนาขึ้นในประเทศเกาหลีใต้
หมวดหมู่:เกมของอินิทรี ดิจิตอล